ai4bharat/Pralekha huggingface dataset:
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
കോവിഡ് 19 മായി ബന്ധപ്പെട്ട സര്വ്വേ റിപ്പോര്ട്ട് പഴ്സണല് മന്ത്രാലയം പുറത്തിറക്കി
കോവിഡ് 19 മായി ബന്ധപ്പെട്ട സര്വ്വേ റിപ്പോര്ട്ട് കേന്ദ്ര പഴ്സണല് മന്ത്രാലയം പുറത്തിറക്കി. സ്വാതന്ത്ര്യാനന്തരം, രാജ്യം നേരിടുന്ന ഏറ്റവും വലിയ ആരോഗ്യ വെല്ലുവിളി നേരിടാന് രാജ്യം എത്രത്തോളം സജ്ജമാണെന്ന് വ്യക്തമാക്കുന്ന സര്വ്വേ റിപ്പോര്ട്ട് ഡല്ഹിയില്, കേന്ദ്ര മന്ത്രി ഡോ. ജിതേന്ദ്ര സിങാണ് വീഡിയോ കോണ്ഫറന്സിങ്ങിലൂടെ പ്രകാശനം ചെയ്തത്.
രാജ്യത്തെ 410 ജില്ലകളില് നടത്തിയ സര്വ്വേയില് ജില്ലാ കളക്ടര്മാരും വിവിധ കേന്ദ്ര വകുപ്പുകളിലെ അസിസ്റ്റന്റ് സെക്രട്ടറിമാരായ IAS ഉദ്യോഗസ്ഥരുമാണ് പങ്കെടുത്തത്. മാര്ച്ച് 25 മുതല് 3 ദിവസങ്ങളിലായാണ് സര്വേ നടത്തിയത്.
വിവിധ സംസ്ഥാനങ്ങളിലെ കോവിഡ് 19 പ്രതിരോധ മുന്നൊരുക്കങ്ങള് വിലയിരുത്തുന്നതിനും ഉദ്യോഗസ്ഥര് ഈ മേഖലയില് നേരിടുന്ന ബുദ്ധിമുട്ടുകളും വെല്ലുവിളികളും മനസ്സിലാക്കുന്നതിനുമായാണ് സര്വ്വേ നടത്തിയത്. കോവിഡ് പ്രതിരോധത്തിന് മുന്ഗണന ആവശ്യമായ മേഖലകള് തിരിച്ചറിയുന്നതും ചികിത്സയ്ക്ക് ആവശ്യമായ ആശുപത്രികള്, സ്ഥാപനങ്ങള് എന്നിവ സജ്ജമാക്കുന്നതിന്റെ സാദ്ധ്യതയും സര്വ്വേ വിലയിരുത്തി. ദേശീയ മുന്നൊരുക്ക സര്വ്വേയിലൂടെ കോവിഡ് പ്രതിരോധത്തിന് ഇന്ത്യയുടെ പ്രതികരണം ദൃഢവും ലക്ഷ്യബോധത്തോടെയുള്ളതുമാണെന്ന് മനസ്സിലാകുന്നതായി മന്ത്രി അഭിപ്രായപ്പെട്ടു. മഹാമാരിയെ പ്രതിരോധിക്കാന് ദേശീയ, സംസ്ഥാന, ജില്ലാതല ഭരണകൂടങ്ങളുടെ പ്രവര്ത്തനം ഫലവത്താണ്.
കൊറോണയെ നേരിടാന് കേന്ദ്ര സര്ക്കാര് നടപ്പാക്കിയ, ജനതാ കര്ഫ്യൂ, നാഷണല് ലോക്ക് ഡൗണ്, 1.7 ബില്ല്യണ് രൂപയുടെ സാമ്പത്തിക പാക്കേജ്, റിസര്വ്വ് ബാങ്ക് പ്രഖ്യാപനങ്ങള് എന്നിവയ്ക്ക് ലഭിച്ച സ്വീകാര്യതയും സര്വ്വേയില് വ്യക്തമാക്കുന്നതായി ശ്രീ. ജിതേന്ദ്രസിങ് പറഞ്ഞു. ഉദ്യോഗസ്ഥര്, ഡോക്ടര്മാര്, നഴ്സുമാര്, ആരോഗ്യമേഖലയിലെ വിദഗ്ധര്, പൊലീസ് ഉദ്യോഗസ്ഥര് എന്നിവരുടെ കഠിന പരിശ്രമമാണ് ദേശീയതലത്തില് ലോക്ക് ഡൗണ് നടപ്പാക്കാന് സഹായിച്ചതെന്ന് അദ്ദേഹം പറഞ്ഞു. ദേശീയതലത്തിലും സംസ്ഥാനതലത്തിലും കോവിഡ് പ്രതിരോധവുമായി ബന്ധപ്പെട്ട നയരൂപീകരണത്തിന്, സര്വ്വേ പ്രയോജനപ്രദമാകുമെന്നും മന്ത്രി അഭിപ്രായപ്പെട്ടു.
ഉദ്യോഗസ്ഥ മന്ത്രാലയം സെക്രട്ടറി ഡോ. ഛത്രപതി ശിവജി, അഡീഷണല് സെക്രട്ടറി വി. ശ്രീനിവാസ്, ജോയിന്റ് സെക്രട്ടറിമാരായ ജയ ദുബൈ, NBS രാജ്പുത്, മറ്റ് മുതിര്ന്ന ഉദ്യോഗസ്ഥര് എന്നിവരും പ്രകാശന ചടങ്ങില് സന്നിഹിതരായിരുന്നു.
(Visitor Counter : 164
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
കരിമ്പ് കർഷകർക്ക് 3,500 കോടി രൂപയുടെ ധന സഹായത്തിന് കേന്ദ്ര മന്ത്രിസഭയുടെ അംഗീകാരം
(കരിമ്പ് കർഷകർക്ക് 3,500 കോടി രൂപയുടെ ധന സഹായത്തിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിലുള്ള സാമ്പത്തികകാര്യ മന്ത്രിസഭാ സമിതിയുടെ അംഗീകാരം. നിലവിൽ രാജ്യത്ത് അഞ്ചുകോടിയോളം കരിമ്പ് കർഷകർ ആണുള്ളത്.ഇതുകൂടാതെ അഞ്ച് ലക്ഷത്തോളം തൊഴിലാളികൾ പഞ്ചസാര മില്ലുകളിലും അനുബന്ധ മേഖലകളിലും തൊഴിൽ ചെയ്യുന്നു .
കർഷകർ, കരിമ്പ്, അടുത്തുള്ള പഞ്ചസാര മില്ലുകളിൽ ആണ് നൽകുന്നത്. എന്നാൽ പഞ്ചസാര ഉടമകൾക്ക് ആവശ്യത്തിലധികം സ്റ്റോക്ക് ഉള്ളതിനാൽ, അവർ കർഷകർക്ക് യഥാസമയം പണം നൽകാറില്ല.ഈ പ്രശ്നം പരിഹരിക്കുന്നതിന്,അധികമുള്ള പഞ്ചസാര സ്റ്റോക്ക് ഒഴിവാക്കുന്നതിനുള്ള നടപടികൾ ഗവൺമെന്റ് ഏർപ്പെടുത്തും. ഇത് കർഷകരുടെ കുടിശ്ശിക യഥാസമയം നൽകാൻ സഹായിക്കും.ഇതിനായി കേന്ദ്ര ഗവൺമെന്റ് 3500 കോടി രൂപ ധനസഹായം നൽകും. ഈ തുക, കർഷകരുടെ കുടിശ്ശിക ഇനത്തിൽ മില്ലുകളുടെ പേരിൽ, കർഷകരുടെ ബാങ്ക് അക്കൗണ്ടിലേക്ക് നേരിട്ടാണ് നൽകുക. കുടിശ്ശിക നൽകിയ ശേഷം ബാക്കി തുക വന്നാൽ അത് മില്ലിന്റെ അക്കൗണ്ടിൽ സൂക്ഷിക്കും.
സംസ്കരണം, വിപണനം, ആഭ്യന്തര, രാജ്യാന്തര ചരക്കുനീക്കം,പഞ്ചസാര മില്ലുകൾക്ക് പരമാവധി അനുവദനീയമായ കയറ്റുമതി പരിധിയായ 60LMT പഞ്ചസാരക്കുള്ള അന്താരാഷ്ട്ര ചരക്കുനീക്ക ചെലവ് എന്നിവ ഉൾപ്പെടെ ആണ് 2020-2021 വർഷത്തേക്ക് ഈ സബ്സിഡി തുക അനുവദിച്ചിരിക്കുന്നത്.ഈ തീരുമാനം 5 കോടി കരിമ്പ് കർഷകർക്കും കരിമ്പ് മേഖലയുമായി ബന്ധപ്പെട്ട തൊഴിൽ ചെയ്യുന്ന അഞ്ച് ലക്ഷത്തോളം പേർക്കും പ്രയോജനകരമാകും.
പ്രധാനമന്ത്രിയുടെ ഓഫീസ്
വിശ്വകർമ ജയന്തി ദിനത്തിൽ പ്രധാനമന്ത്രി ജനങ്ങൾക്ക് ആശംസകൾ അറിയിച്ചു
വിശ്വകർമ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു. സമൂഹത്തിനായി സമർപ്പണവും കഴിവും കഠിനാധ്വാനവും കൊണ്ട് നിർമാണം നടത്തുന്ന എല്ലാ കരകൗശല വിദഗ്ധരെയും സ്രഷ്ടാക്കളെയും അദ്ദേഹം അഭിവാദ്യം ചെയ്തു.
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു ;
“വിശ്വകർമ്മ ഭഗവാന്റെ ജന്മദിനത്തിൽ നിങ്ങളുടെ എല്ലാ കുടുംബാംഗങ്ങൾക്കും അഭിനന്ദനങ്ങൾ. ഈ അവസരത്തിൽ, സമൂഹത്തിനായി തങ്ങളുടെ സമർപ്പണവും കഴിവും കഠിനാധ്വാനവും കൊണ്ട് നിർമാണം നടത്തുന്ന എല്ലാ കരകൗശല വിദഗ്ധരെയും സ്രഷ്ടാക്കളെയും ഞാൻ പൂർണ്ണഹൃദയത്തോടെ അഭിവാദ്യം ചെയ്യുന്നു."
പ്രധാനമന്ത്രിയുടെ ഓഫീസ്
അരുണാചൽ പ്രദേശിലെ വികസന പ്രവർത്തനങ്ങളെക്കുറിച്ച് പ്രധാനമന്ത്രി സംസാരിച്ചു
അരുണാചൽ പ്രദേശിലെ വികസന പ്രവർത്തനങ്ങളെക്കുറിച്ചുള്ള കേന്ദ്ര ആഭ്യന്തര മന്ത്രി ശ്രീ അമിത് ഷായുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"ഈ വികസന പ്രവർത്തനങ്ങൾ അരുണാചൽ പ്രദേശിന്റെ വിദൂര ഭാഗങ്ങളിൽ താമസിക്കുന്നവരുടെ ജീവിത നിലവാരം മെച്ചപ്പെടുത്തും."
കിബിത്തൂവിൽ ഐടിബിപി ആരംഭിച്ച നിരവധി പദ്ധതികൾക്കൊപ്പം 9 മിനി മൈക്രോ ജലവൈദ്യുത പദ്ധതികളും താൻ ആരംഭിച്ചതായി കേന്ദ്ര ആഭ്യന്തര മന്ത്രി ശ്രീ അമിത് ഷാ ട്വീറ്റിൽ അറിയിച്ചു. സ്ത്രീകളുടെ നേതൃത്വത്തിലുള്ള എസ്എച്ച്ജികൾ നടത്തിയ പ്രദർശനത്തിലും അദ്ദേഹം പങ്കെടുത്തു
പരിസ്ഥിതി, വനം മന്ത്രാലയം
രാജ്യത്തെ മൃഗശാലകള് പൊതു-സ്വകാര്യ പങ്കാളിത്തത്തോടെ നവീകരിക്കാനും വിപുലീകരിക്കാനും ഗവണ്മെന്റ് ലക്ഷ്യമിടുന്നു
(രാജ്യത്തെ 160 മൃഗശാലകളെ പൊതു-സ്വകാര്യ പങ്കാളിത്തത്തോടെ നവീകരിക്കാനും വിപുലീകരിക്കാനും ഗവണ്മെന്റ് ലക്ഷ്യമിടുന്നതായി കേന്ദ്രം വനം-പരിസ്ഥിതി മന്ത്രി ശ്രീ. പ്രകാശ് ജാവദേക്കര് പറഞ്ഞു. 2020 ലെ വന്യജീവി വാരാഘോഷവുമായി ബന്ധപ്പെട്ടു നടന്ന ചടങ്ങില് സംസാരിക്കവെയാണു മന്ത്രി ഇക്കാര്യം അറിയിച്ചത്. പൊതു- സ്വകാര്യ പങ്കാളിത്തം വഴി പൊതുജനങ്ങള്ക്ക് വന്യജീവികളുടെ ജീവിതരീതി കൂടുതല് പരിചിതമാകുമെന്നും കേന്ദ്ര മന്ത്രി പറഞ്ഞു.
അടുത്ത ബജറ്റില് പദ്ധതി അവതരിപ്പിക്കുമെന്ന് പറഞ്ഞ മന്ത്രി പദ്ധതി നടത്തിപ്പില് സംസ്ഥാന ഗവണ്മെന്റുകള്, ജനങ്ങള്, വിവിധ കോര്പ്പറേഷനുകള്, ബിസിനസുകള്, ജനങ്ങള് എന്നിവര്ക്ക് നിര്ണായക പങ്ക് വഹിക്കാനുണ്ടാകുമെന്ന് പറഞ്ഞു.
'ന്യൂഡല്ഹിയിലെ ദേശീയ സുവോളജിക്കല് പാര്ക്കിലെ ജൈവ വ്യവസ്ഥയിലെ സാമ്പത്തിക മൂല്യനിര്ണ്ണയം'എന്ന CZA-TERIയുടെ റിപ്പോര്ട്ടും അദ്ദേഹം പുറത്തിറക്കി.
വന്യജീവി സംരക്ഷണ മേഖലയില് പ്രവര്ത്തിക്കുന്നവര്ക്കുള്ള CZA -പ്രാണി മിത്ര പുരസ്കാരം മൃഗശാല ഓഫീസര്മാര്ക്കും ജീവനക്കാര്ക്കും ശ്രീ. ജാവദേകര് വിതരണം ചെയ്തു.
പരിസ്ഥിതി, വനം, കാലാവസ്ഥാ വ്യതിയാന മന്ത്രാലയം സെക്രട്ടറി ഡോ. സഞ്ജയ് കുമാര്, വൈല്ഡ് ലൈഫ് എ.ഡി.ജി ശ്രീ സൗമിത്ര ദാസ് ഗുപ്ത, പ്രോജക്ട് ടൈഗര് എഡിജി ഡോ. എസ് പി യാദവ് തുടങ്ങിയവര് ചടങ്ങില് പങ്കെടുത്തു.
പ്രധാനമന്ത്രിയുടെ ഓഫീസ്
ശ്രീ അരബിന്ദോയുടെ 150-ാം ജന്മവാർഷികത്തെ അനുസ്മരിക്കുന്ന പരിപാടിയിൽ പ്രധാനമന്ത്രി പങ്കെടുക്കും
ചടങ്ങിൽ ശ്രീ അരബിന്ദോയുടെ സ്മരണിക നാണയവും തപാൽ സ്റ്റാമ്പും പ്രധാനമന്ത്രി പ്രകാശനം ചെയ്യും
പ്രധാനമന്ത്രി ശ്രീ നരേന്ദ്ര മോദി, 2022 ഡിസംബർ 13-ന് വൈകുന്നേരം 5 മണിക്ക് വീഡിയോ കോൺഫറൻസിംഗ് വഴി ശ്രീ അരബിന്ദോയുടെ 150-ാം ജന്മവാർഷിക അനുസ്മരണ പരിപാടിയിൽ പങ്കെടുക്കും. ആസാദി കാ അമൃത് മഹോത്സവിന്റെ ആഭിമുഖ്യത്തിൽ പുതുച്ചേരിയിലെ കമ്പൻ കലൈ സംഗമത്തിൽ നടക്കുന്ന പരിപാടിയിൽ ശ്രീ അരബിന്ദോയുടെ സ്മരണാർത്ഥം ഒരു നാണയവും തപാൽ സ്റ്റാമ്പും പ്രധാനമന്ത്രി പ്രകാശനം ചെയ്യും. രാജ്യത്തുടനീളമുള്ള ശ്രീ അരബിന്ദോയുടെ അനുയായികൾ ഉൾപ്പെടുന്ന ചടങ്ങിൽ അദ്ദേഹം സമ്മേളനത്തെ അഭിസംബോധന ചെയ്യും.
1872 ഓഗസ്റ്റ് 15-ന് ജനിച്ച ശ്രീ അരബിന്ദോ, ഇന്ത്യയുടെ സ്വാതന്ത്ര്യ സമരത്തിൽ ശാശ്വത സംഭാവനകൾ നൽകിയ ഒരു ദർശകനായിരുന്നു. ആസാദി കാ അമൃത് മഹോത്സവ് - സ്വാതന്ത്ര്യത്തിന്റെ 75 വർഷത്തെ വേളയിൽ ഇന്ത്യയുടെ ജനതയുടെയും സംസ്കാരത്തിന്റെയും നേട്ടങ്ങളുടെയും മഹത്തായ ചരിത്രം ആഘോഷിക്കാനുള്ള ഒരു ശ്രമം - രാജ്യത്തുടനീളം ഒരു വർഷം നീണ്ടുനിൽക്കുന്ന പ്രവർത്തനങ്ങളും പരിപാടികളും സംഘടിപ്പിച്ചുകൊണ്ട് ശ്രീ അരബിന്ദോയുടെ 150-ാം ജന്മവാർഷികത്തെ അനുസ്മരിക്കുന്നു.
--ND--
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയിലെ കോവിഡ് 19 വാക്സിനേഷൻ കവറേജ് 33.57 കോടിയായി വർദ്ധിച്ചു
ന്യൂഡൽഹി , ജൂലൈ 01,2021
രാജ്യത്തിതുവരെ നല്കിയ ആകെ വാക്സിന് ഡോസുകളുടെ എണ്ണം ഇന്നലെ 33.57 കോടി പിന്നിട്ടു. ഇന്ന് രാവിലെ 7 വരെയുള്ള താല്ക്കാലിക കണക്ക് അനുസരിച്ച് 44,75,791 സെഷനുകളിലൂടെ ആകെ 33,57,16,019 ഡോസ് വാക്സിന് നല്കിയിട്ടുണ്ട്. കഴിഞ്ഞ 24 മണിക്കൂറിനുള്ളില് 27,60,345 ഡോസ് വാക്സിന് നല്കി.
ഏവര്ക്കും കോവിഡ്-19 പ്രതിരോധ കുത്തിവയ്പു നല്കുന്ന പ്രക്രിയയുടെ പുതിയ ഘട്ടത്തിന് രാജ്യത്ത് 2021 ജൂണ് 21നാണ് തുടക്കമായത്. രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 48,786 പേര്ക്കാണ്.
തുടര്ച്ചയായ നാലാം ദിവസവും അരലക്ഷത്തില് താഴെയാണ് പുതിയ പ്രതിദിന രോഗബാധിതരുടെ എണ്ണം. കേന്ദ്രത്തിന്റെയും സംസ്ഥാനങ്ങളുടെയും കേന്ദ്രഭരണപ്രദേശങ്ങളുടെയും നിരന്തരവും കൂട്ടായതുമായ പ്രയത്നങ്ങളുടെ ഫലമാണിത്.
ചികിത്സയിലുള്ളവരുടെ എണ്ണവും പതിവായി കുറയുകയാണ്. നിലവില് രാജ്യത്തു ചികിത്സയിലുള്ളത് 5,23,257 പേരാണ്.
ചികിത്സയിലുള്ളവരുടെ എണ്ണത്തില് കഴിഞ്ഞ 24 മണിക്കൂറിനുള്ളില് 13,807 -ന്റെ കുറവ് രേഖപ്പെടുത്തിയിട്ടുണ്ട്, ഇപ്പോള് രാജ്യത്തെ ആകെ രോഗബാധിതരുടെ എണ്ണത്തില് 1.72% മാത്രമാണ് ചികിത്സയിലുള്ളത്.
കൂടുതല് പേര് രോഗമുക്തരാകുന്നതിനാല്, രാജ്യത്ത് തുടര്ച്ചയായ 49 -ാം ദിവസവും പ്രതിദിന രോഗമുക്തരുടെ എണ്ണം പുതിയ പ്രതിദിന രോഗബാധിതരേക്കാള് കൂടുതലാണ്. കഴിഞ്ഞ 24 മണിക്കൂറിനുള്ളില് 61,588 പേരാണ് രോഗമുക്തരായത്.
പുതിയ പ്രതിദിന രോഗികളുടെ എണ്ണവുമായി താരതമ്യം ചെയ്യുമ്പോള് കഴിഞ്ഞ 24 മണിക്കൂറി നുള്ളില് 12,000 -ത്തിലധികമാണ്  രോഗമുക്തരുടെ എണ്ണം.
രാജ്യത്താകെ 2,94,88,918 പേരാണ് ഇതിനകം കോവിഡ് മുക്തരായത്. കഴിഞ്ഞ 24 മണിക്കൂറിനിടെ 61,588 പേര് സുഖം പ്രാപിച്ചു. ദേശീയ രോഗമുക്തി നിരക്ക് പതിവായി വര്ധിച്ച് 96.97% ആയി.
രാജ്യത്തെ പരിശോധനാശേഷി ഗണ്യമായി വര്ദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളില് ആകെ 19,21,450 പരിശോധനകള് നടത്തി. ആകെ 41.20 കോടിയിലേറെ  പരിശോധനകളാണ് രാജ്യത്ത് ഇതുവരെ നടത്തിയത്.
പരിശോധനകള് വര്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് തുടര്ച്ചയായി കുറയുകയാണ്. പ്രതിവാര രോഗസ്ഥിരീകരണ നിരക്ക് നിലവില് 2.64 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.54 ശതമാനവുമാണ്. തുടര്ച്ചയായ 24 -ാം ദിവസവും ഇത് 5 ശതമാനത്തില് താഴെയാണ്.
റോഡ് ഗതാഗത, ഹൈവേ മന്ത്രാലയം
സോജില തുരങ്ക നിർമ്മാണത്തിന് കേന്ദ്ര മന്ത്രി നിതിൻ ഗഡ്കരി തുടക്കംകുറിച്ചു
ജമ്മുകാശ്മീരിലെ സോജിലാ തുരങ്ക നിർമ്മാണ പ്രവർത്തികൾക്ക് കേന്ദ്ര ഉപരിതല ഗതാഗത, ദേശീയപാത എംഎസ്എംഇ മന്ത്രി ശ്രീ നിധിൻ ഗഡ്കരി തുടക്കംകുറിച്ചു. വീഡിയോ കോൺഫറൻസിലൂടെയാണ് ആചാരപരമായ നിർമ്മാണ ഉദ്ഘാടനം അദ്ദേഹം നിർവഹിച്ചത്
(ഏഷ്യയിലെ ഏറ്റവും നീളമേറിയ തുരങ്കം ആയിരിക്കും സോജിലയിലേത് എന്ന് അഭിപ്രായപ്പെട്ട കേന്ദ്രമന്ത്രി, നിലവിലെ ഭരണകൂടത്തിന്റെ കാലാവധി തീരുന്നതിനു മുൻപ് പദ്ധതി ഉദ്ഘാടനം ചെയ്യാൻ സാധിക്കുമെന്ന് പ്രതീക്ഷ പ്രകടിപ്പിച്ചു. തുരങ്ക നിർമാണത്തിന് ആറ് വർഷം വേണ്ടി വരുമെന്നാണ് കണക്കാക്കിയിരിക്കുന്നത്.
ലേയിലേയും ജമ്മു കാശ്മീരിലെയും ലെഫ്റ്റ്നന്റ് ഗവർണർമാരുടെ കീഴിൽ, തുരങ്ക നിർമ്മാണവുമായി ബന്ധപ്പെട്ടതോ പ്രാദേശികമോ ആയ വിഷയങ്ങൾ പരിഹരിക്കുന്നതിനായി പ്രത്യേക സമിതികൾ രൂപീകരിക്കുമെന്ന് അദ്ദേഹം ഉറപ്പു നൽകി.അതാത് ചീഫ് സെക്രട്ടറിമാർക്ക് പുറമേ കേന്ദ്ര ഉപരിതല ഗതാഗത ദേശീയപാത മന്ത്രാലയം,എന്എച്ച്ഐഡിസിഎല്
ഉദ്യോഗസ്ഥരും ഇതിന്റെ ഭാഗമാകും.
ജമ്മു കാശ്മീരും വടക്കുകിഴക്കൻ മേഖലയും കേന്ദ്ര സർക്കാരിന്റെ മുൻഗണനാ പ്രദേശങ്ങൾ ആണെന്ന് വടക്കു കിഴക്കൻ മേഖല വികസന മന്ത്രാലയത്തിന്റെ ചുമതലയുള്ള കേന്ദ്രസഹമന്ത്രി ഡോ. ജിതേന്ദ്ര സിംഗ് അഭിപ്രായപ്പെട്ടു. ജമ്മുകാശ്മീരിൽ നിരവധി പുതിയ ദേശീയപാത പദ്ധതികൾക്ക് തുടക്കം കുറിച്ചതായും 200ലേറെ പാലങ്ങളുടെ പണി പൂർത്തീകരിച്ചതായും അദ്ദേഹം അറിയിച്ചു.
കേന്ദ്ര ഉപരിതല ഗതാഗത ദേശീയപാത മന്ത്രാലയത്തിന്റെ ചുമതലയുള്ള സഹമന്ത്രി ജനറൽ  ഡോ. വികെ സിംഗ്, ജമ്മു കാശ്മീർ ലെഫ്റ്റ്നന്റ് ഗവർണർ ശ്രീ മനോജ് സിൻഹ, ലഡാക്ക് ലെഫ്റ്റ്നന്റ് ഗവർണർ ശ്രീ രാധാകൃഷ്ണ മാത്തൂർ തുടങ്ങിയവരും ചടങ്ങിൽ പങ്കെടുത്തു.
പ്രധാനമന്ത്രിയുടെ ഓഫീസ്
നൂറാമത് കിസാന് റെയില് ഡിസംബര് 28ന് പ്രധാനമന്ത്രി ഫ്ളാഗ് ഓഫ് ചെയ്യും
മഹാരാഷ്ട്രയിലെ സംഗോളയില് നിന്നും പശ്ചിമബംഗാളിലെ ഷാലിമാറിലേക്കുള്ള 100-ാമത് കിസാന് റെയില് 2020 ഡിസംബര് 28ന് വൈകിട്ട് 4.30ന് വിഡിയോ കോണ്ഫറന്സിംഗിലൂടെ പ്രധാനമന്ത്രി ശ്രീ നരേന്ദ്രമോദി ഉദ്ഘാടനം ചെയ്യും. കേന്ദ്രമന്ത്രിമാരായ ശ്രീ നരേന്ദ്രസിംഗ് തോമറും ശ്രീ പീയൂഷ് ഗോയലും തദ്ദവസരത്തില് സന്നിഹിതരായിരിക്കും.
ബഹു ഉല്പ്പന്ന ട്രെയിന് സേവനം വഴി ക്വാളിഫ്ളവര്, കാപ്സിക്കം, കാബേജ്, മുരിങ്ങക്കായ്, പച്ചമുളകുകള്, ഉള്ളി എന്നീ പച്ചക്കറികളും അതോടൊപ്പം മുന്തിരി, ഓറഞ്ചുകള്, മാതളം, വാഴപ്പഴം, സീതപ്പഴം എന്നീ പഴവര്ഗ്ഗങ്ങളും വഹിച്ചുകൊണ്ടുപോകും. നശിച്ചുപോകുന്ന ഉല്പ്പന്നങ്ങളുടെ കയറ്റിറക്കം വഴിയിലുള്ള സ്റ്റോപ്പുകളില് ഒരു തടസവുമില്ലാതെ അനുവദിക്കും. പഴങ്ങളുടെയും പച്ചക്കറികളുടെയും കയറ്റിക്കൊണ്ടുപോകലിന് ഇന്ത്യാ ഗവണ്മെന്റ് 50% സബ്സിഡിയും നല്കിയിട്ടുണ്ട്.
കിസാന് റെയിലിനെ സംബന്ധിച്ച്:
2020 ഓഗസ്റ്റ് 7ന് ദേവലാലിയില് നിന്ന് ധാനാപൂരിലേക്കാണ് ആദ്യത്തെ കിസാന് റെയില് അവതരിപ്പിച്ചത്. അത് പിന്നീട് മുസാഫിര്പുര് വരെ നീട്ടി. കര്ഷകരില് നിന്നുള്ള നല്ല പ്രതികരണത്തിന്റെ ഫലമായി അതിന്റെ യാത്ര ആഴ്ചയില് നിന്ന് ആഴ്ചയില് മൂന്നു ദിവസത്തിലൊരിക്കലായി വര്ദ്ധിപ്പിച്ചു.
രാജ്യത്ത് അങ്ങോളമിങ്ങോളം കാര്ഷിക വിളകള് അതിവേഗത്തില് കൊണ്ടുപോകുന്നത് ഉറപ്പാക്കുന്ന ഒരു മാറ്റമായിരുന്നു കിസാന് റെയില്. നശിച്ചുപോകുന്ന ഉല്പ്പന്നങ്ങളുടെ തടസമില്ലാത്ത വിതരണവും ഇത് നല്കുന്നു.
പ്രധാനമന്ത്രിയുടെ ഓഫീസ്
തേസു വിമാനത്താവളത്തിന്റെ നവീകരണത്തെ പ്രധാനമന്ത്രി സ്വാഗതം ചെയ്തു
കേന്ദ്രമന്ത്രി ശ്രീ ജ്യോതിരാദിത്യ എം സിന്ധ്യ ഇന്ന് ഉദ്ഘാടനം ചെയ്ത തേസു വിമാനത്താവളത്തില് പുതുതായി വികസിപ്പിച്ച അടിസ്ഥാന സൗകര്യങ്ങളെ പ്രധാനമന്ത്രി ശ്രീ നരേന്ദ്ര മോദി സ്വാഗതം ചെയ്തു.
'' 2022 നവംബറില് ബഹുമാനപ്പെട്ട പ്രധാനമന്ത്രി ശ്രീ നരേന്ദ്രമോദി ജി ഡോണി പോളോ വിമാനത്താവളം ഉദ്ഘാടനം ചെയ്തതിന് ശേഷം, തേസു വിമാനത്താവളത്തില് കാലാനൃസൃതമായ നവീകരണം കൂട്ടിച്ചേര്ക്കുന്നത് നമ്മുടെ സംസ്ഥാനത്തിലേക്കുള്ള ബന്ധിപ്പിക്കല് വളരെയധികം വര്ദ്ധിപ്പിക്കുന്ന സുപ്രധാന നാഴികക്കല്ലാണ്'' എന്ന് അരുണാചല് പ്രദേശ് മുഖ്യമന്ത്രി ശ്രീ പേമ ഖണ്ഡു ഒരു എക്സ് പോസ്റ്റില് പറഞ്ഞു, ''അരുണാചല് പ്രദേശിലെയും വടക്കുകിഴക്കന് പ്രദേശങ്ങളിലെയും ബന്ധിപ്പിക്കല് സംബന്ധിച്ച് അത്ഭുതകരമായ വാര്ത്ത'' എന്ന് പ്രധാനമന്ത്രി മോദി അതിന് എക്സില് മറുപടിയും നല്കി.
NS
(
പ്രധാനമന്ത്രിയുടെ ഓഫീസ്
പ്രധാനമന്ത്രിയും അഫ്ഗാന് പ്രസിഡന്റും ആശംസകള് പങ്കുവച്ചു
ഇന്ന് രാവിലെ പ്രധാനമന്ത്രി ശ്രീ നരേന്ദ്രമോദി അഫ്ഗാനിസ്ഥാൻ പ്രസിഡന്റ് അഷറഫ് ഗനിയുമായി ടെലിഫോണില് സംസാരിച്ചു. ഇരുനേതാക്കളും നവറോസ് ആശംസകള് പങ്കുവയ്ക്കുകയും ഈ ഉത്സവം രണ്ടു രാജ്യങ്ങളും തമ്മിലുള്ള പങ്കാളിത്ത പൈതൃകത്തിന്റെയും സാംസ്ക്കാരിക ബന്ധത്തിന്റെയും പ്രതീകമാണെന്ന് ചൂണ്ടിക്കാട്ടുകയും ചെയ്തു.
(തങ്ങളുടെ മേഖലയില് ഉരുത്തിരിഞ്ഞുവരുന്ന സാഹചര്യത്തെക്കുറിച്ച് പ്രത്യേകിച്ച് കോവിഡ്-19 മഹാമാരിയുടെ പശ്ചാത്തലത്തിലുള്ളതിനെക്കുറിച്ച് ഇരു നേതാക്കളും ചര്ച്ചചെയ്യുകയും സഹകരണം വര്ദ്ധിപ്പിക്കുന്നതിനുള്ള അവരുടെ പ്രതിജ്ഞാബദ്ധത ആവര്ത്തിക്കുകയും ചെയ്തു.
പ്രധാനമന്ത്രിയുടെ ഓഫീസ്
തമിഴ്നാട്ടിൽ പെൺകുട്ടികളുടെ മുങ്ങി മരണത്തിൽ പ്രധാനമന്ത്രി അനുശോചിച്ചു
തമിഴ്നാട്ടിലെ കടലൂരിൽ പെൺകുട്ടികൾ മുങ്ങി മരിച്ച സംഭവത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു :
"തമിഴ്നാട്ടിലെ കടലൂരിൽ പെൺകുട്ടികൾ മുങ്ങിമരിച്ചതിൽ എനിക്ക് ദുഖമുണ്ട്. ദുഃഖത്തിന്റെ ഈ വേളയിൽ എന്റെ ചിന്തകൾ ദുഖാർത്ഥരായ കുടുംബങ്ങൾക്കൊപ്പമാണ്: പ്രധാനമന്ത്രി"
-ND-
(
പ്രധാനമന്ത്രിയുടെ ഓഫീസ്
ലോകസമാധാനത്തിനായുള്ള കൃഷ്ണഗുരു ഏകാം അഖണ്ഡ കീർത്തനത്തിൽ പ്രധാനമന്ത്രി നാളെ പങ്കെടുക്കും
അസമിലെ ബാർപേട്ടയിലുള്ള കൃഷ്ണഗുരു സേവാശ്രമത്തിൽ നടക്കുന്ന ലോക സമാധാനത്തിനായുള്ള കൃഷ്ണഗുരു ഏകാം അഖണ്ഡ കീർത്തനത്തിൽ പ്രധാനമന്ത്രി ശ്രീ നരേന്ദ്ര മോദി നാളെ  വൈകുന്നേരം 4:30 ന് വീഡിയോ കോൺഫറൻസിംഗ് വഴി പങ്കെടുക്കും. കൃഷ്ണഗുരു സേവാശ്രമത്തിലെ ഭക്തരെയും പ്രധാനമന്ത്രി അഭിസംബോധന ചെയ്യും.
പരംഗുരു കൃഷ്ണഗുരു ഈശ്വർ 1974-ൽ ബാർപേട്ട ആസാമിലെ നസത്ര ഗ്രാമത്തിൽ കൃഷ്ണഗുരു സേവാശ്രമം സ്ഥാപിച്ചു. മഹാനായ വൈഷ്ണവ സന്യാസിയായ ശ്രീ ശങ്കർദേവന്റെ അനുയായിയായിരുന്ന മഹാവൈഷ്ണബ് മനോഹർദേവയുടെ ഒമ്പതാമത്തെ പിൻഗാമിയാണ് അദ്ദേഹം. ലോകസമാധാനത്തിനായുള്ള കൃഷ്ണഗുരു ഏകാം അഖണ്ഡ കീർത്തനം ജനുവരി 6 മുതൽ കൃഷ്ണഗുരു സേവാശ്രമത്തിൽ നടക്കുന്ന ഒരു മാസത്തെ കീർത്തനമാണ്.
ND
പ്രധാനമന്ത്രിയുടെ ഓഫീസ്
പ്രധാനമന്ത്രി ഭാരതീയ ജനൗഷധി പരിയോജന പാവപ്പെട്ടവർക്കും ഇടത്തരക്കാർക്കും ഗണ്യമായ നേട്ടം ഉറപ്പാക്കി: പ്രധാനമന്ത്രി
കേന്ദ്രമന്ത്രി ഡോ മൻസുഖ് മാണ്ഡവ്യയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു.
"പ്രധാൻ മന്ത്രി ഭാരതീയ ജനൗഷധി പരിയോജന താങ്ങാനാവുന്ന ആരോഗ്യ പരിരക്ഷ ഉറപ്പാക്കാൻ ലക്ഷ്യമിട്ടുള്ള ഒരു സുപ്രധാന സംരംഭമാണ്. ഇത് പാവപ്പെട്ടവർക്കും ഇടത്തരക്കാർക്കും ഗണ്യമായ നേട്ടം ഉറപ്പാക്കിയിട്ടുണ്ട്. ബഹുമാനപ്പെട്ട ജി-20 പ്രതിനിധികൾക്ക് ഈ പദ്ധതിയുടെ വശങ്ങൾ കാണാൻ അവസരം ലഭിച്ചതിൽ സന്തോഷമുണ്ട്."
-ND-
(
മന്ത്രിസഭ
ബാങ്കിങ് ഇതര ധനകാര്യ സ്ഥാപനങ്ങളും ഹൗസിങ്ങ് ഫിനാന്സ് കമ്പനികളും നേരിടുന്ന പണലഭ്യതക്കുറവ് മറികടക്കാനുള്ള പ്രത്യേക പദ്ധതിക്ക് കേന്ദ്രമന്ത്രിസഭയുടെ അംഗീകാരം
രാജ്യത്തെ ബാങ്കിങ് ഇതര ധനകാര്യ സ്ഥാപനങ്ങൾ, ഹൗസിങ് ഫിനാൻസ് കമ്പനികൾ എന്നിവ നേരിടുന്ന പണലഭ്യതക്കുറവ് പരിഹരിക്കാന് ധനമന്ത്രാലയം നിര്ദ്ദേശിച്ച പ്രത്യേക പണലഭ്യതാ പദ്ധതിക്ക് പ്രധാനമന്ത്രി ശ്രീ നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
ബാങ്കിങ് ഇതര ധനകാര്യ സ്ഥാപനങ്ങളും  ഹൗസിങ്ങ് ഫിനാന്സ് കമ്പനികളും  പണലഭ്യതയിൽ നേരിടുന്ന പരിമിതികൾ മറികടക്കാൻ പുതിയ പദ്ധതിയുടെ കീഴിൽ ഒരു ചട്ടക്കൂടിന് രൂപം നല്കാൻ കേന്ദ്രഗവണ്മെന്റ് നിർദേശം നല്കി. വെല്ലുവിളികൾ നേരിടുന്ന ആസ്തികൾക്കായുള്ള നിധി  കൈകാര്യ ചെയ്യുന്നതിനായി, ഒരു പ്രത്യേകോദ്ദ്യേശ സംവിധാന  ത്തിനു രൂപം നൽകും. ഇവയുടെ സെക്യൂരിറ്റികൾക്ക് കേന്ദ്രസർക്കാർ ഈടുനിൽക്കും. കൂടാതെ, ഇവ വാങ്ങാനുള്ള അധികാരം റിസേർവ് ബാങ്ക് ഓഫ് ഇന്ത്യയ്ക്ക് മാത്രമായിരിക്കും ഉണ്ടായിരിക്കുക. ഇത്തരം സെക്യൂരിറ്റികളുടെ വില്പനയിലൂടെ ലഭിക്കുന്ന പണം, NBFCs/HFC കളുടെ ഹ്രസ്വകാല വായ്പകൾ ഏറ്റെടുക്കാൻ SPV ഉപയോഗിക്കുന്നതാണ്. ധനകാര്യ സേവന വകുപ്പിന്റെ നേതൃത്വത്തിലാകും പദ്ധതി നടപ്പാക്കുക. ഇതുമായി ബന്ധപ്പെട്ട മാർഗനിർദേശങ്ങൾ, വകുപ്പ് പിന്നീട് പുറത്തിറക്കുന്നതാണ്.
ഈ നടപടിയുടെ ഭാഗമായി പ്രത്യേകോദ്ദ്യേശ സംവിധാനത്തി  ലേക്ക് നൽകുന്ന വിഹിതമായ 5 കോടി രൂപ, കേന്ദ്രസർക്കാരിന് ധനപരമായ ബാധ്യത ഉണ്ടാക്കും.
വെല്ലുവിളികൾ നേരിടുന്ന ആസ്തികൾക്കായുള്ള നിധി  കൈകാര്യ ചെയ്യുന്നതിനായി, ഒരു പ്രത്യേകോദ്ദ്യേശ സംവിധാന  ത്തിനു രാജ്യത്തെ ഒരു വലിയ പൊതുമേഖലാ ബാങ്ക് രൂപം നൽകും. കേന്ദ്രസർക്കാർ ഈടുള്ള, പലിശയോടുകൂടിയ സെക്യൂരിറ്റികൾ SPV പുറത്തിറക്കും. എന്നാൽ ഇത്തരം സെക്യൂരിറ്റികൾ വാങ്ങാൻ റിസേർവ് ബാങ്കിന് മാത്രമേ അനുമതിയുണ്ടാകൂ.
ആവശ്യാനുസരണവും, നിലവിലെ സാഹചര്യങ്ങൾ പരിഗണിച്ചുമാകും SPV, സെക്യൂരിറ്റികൾ പുറത്തിറക്കുക. എന്നാൽ, പരമാവധി, 30,000 കോടി രൂപയുടെ സെക്യൂരിറ്റികൾ മാത്രമേ അനുവദിക്കാൻ പാടൂളൂ.
NBFCs/HFC കൾക്ക് പണലഭ്യത ഉറപ്പാക്കുന്നതിനായി ഭാഗിക വായ്പ ഗ്യാരന്റീ പദ്ധതി  ക്ക് പുറമെ, മറ്റൊരു സംവിധാനത്തിന് കൂടി രൂപം നൽകുമെന്ന് 2020-21 ലെ ബജറ്റ് പ്രസംഗത്തിൽ പ്രഖ്യാപിച്ചിരുന്നു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 201.32 കോടിയിലധികം വാക്സിന് ഡോസുകള്
ഉപയോഗിക്കാത്ത 5.89 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
2,01,32,02,325
ബാക്കിയുള്ളത്
5,89,75,860
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 201.32 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 5.89 കോടിയിലധികം  വാക്സിന് ഡോസുകള് സ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(ND
ആരോഗ്യ, കുടുംബക്ഷേമ മന്ത്രാലയം
കോവിഡ്19: പുതിയ വിവരങ്ങള്
രാജ്യത്ത് കോവിഡ് 19 ബാധിച്ച് നിലവില് ചികിത്സയില് ഉള്ളവര് 89,995 പേരാണ്. 86,983 പേര്ക്കാണു രോഗം ഭേദമായത്. കഴിഞ്ഞ 24 മണിക്കൂറിനുള്ളില് 4614 പേര്ക്കു രോഗം ഭേദമായി. രാജ്യത്തെ രോഗമുക്തി നിരക്ക് 47.76 ശതമാനമാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദ്ദേശങ്ങള്, ഉപദേശങ്ങള് എന്നിവയുടെ ആധികാരവും പുതിയതുമായ വിവരങ്ങള്ക്ക് https://www.mohfw.gov.in/ അഥവാ @MoHFW_INDIA സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക. +91 1123978046, അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള്ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf .
പ്രത്യേക സേവനങ്ങളും ഫീച്ചറുകളും
തിരുവനന്തപുരം കെവിഐസി സംസ്ഥാന കാര്യാലയത്തിൽ ഗാന്ധിജയന്തി ആഘോഷം നടത്തി
പരിപാടിയിൽ കെവിഐസി ഭാരവാഹികൾക്കൊപ്പം വിവിധ സ്കൂളുകളിലെ വിദ്യാർത്ഥികളും അധ്യാപകരും പങ്കെടുത്തു. ഗാന്ധി ചിത്രത്തിന് മുന്പില് ഭദ്രദീപം കൊളുത്തി പുഷ്പാര്ച്ചന നടത്തിയ ശേഷം സംസ്ഥാന ഡയറക്ടർ ശ്രീ. സി.ജി. ആണ്ടവർ കെവിഐസി സംസ്ഥാന ഓഫീസിലെ എല്ലാ ഉദ്യോഗസ്ഥർക്കും സമഗ്രതാ പ്രതിജ്ഞ ചൊല്ലിക്കൊടുക്കുകയും തിരുവനന്തപുരം കെവിഐസി സംസ്ഥാന ഓഫീസിൽ നടന്ന ഗാന്ധിജയന്തി ആഘോഷത്തിന്റെ ഉദ്ഘാടന ചടങ്ങിൽ അധ്യക്ഷത വഹിക്കുകയും ചെയ്തു.
പ്രശസ്ത സ്വാതന്ത്ര്യ സമര സേനാനി ഗാന്ധിയൻ സദാനന്ദൻ ഗാന്ധിജയന്തി ആഘോഷത്തിന്റെ ഉദ്ഘാടന ചടങ്ങിൽ മുഖ്യാതിഥിയായി പങ്കെടുത്ത് ഗാന്ധിജിയുടെ ജീവിതയാത്രയെക്കുറിച്ചും ഇന്ത്യൻ സ്വാതന്ത്ര്യ സമരത്തിലും ഇന്ത്യൻ സ്വാതന്ത്ര്യത്തിലും അദ്ദേഹം വഹിച്ച നിർണായക പങ്കിനെക്കുറിച്ച് സംസാരിച്ചു. തുടർന്ന് അധ്യക്ഷ പ്രസംഗത്തിനു ശേഷം ഡയറക്ടർ ശ്രീ. സി.ജി. ആണ്ടവർ മുഖ്യാതിഥിയെയും പരിപാടിയുടെ പ്രത്യേക ക്ഷണിതാക്കളെയും ആദരിച്ചു.
മുതിർന്ന ഖാദി ആര്ട്ടിസാന് ശ്രീമതി. സുഭദ്ര തത്സമയം ചർക്കയിൽ നൂലെടുത്ത് കുട്ടികൾക്ക് വിശദീകരിച്ചുകൊടുത്തു.
അസിസ്റ്റന്റ് ഡയറക്ടർ ശ്രീ.പി. സഞ്ജീവ് പങ്കെടുത്ത എല്ലാവര്ക്കും സ്വാഗതവും അസിസ്റ്റന്റ് ഡയറക്ടർ ശ്രീ. പി.എസ്. ഗണേശൻ നന്ദിയും പറഞ്ഞു.
യോഗത്തിന് ശേഷം ഖാദി യാത്രയും നടത്തി. ഖാദി യാത്രയിൽ വിദ്യാർത്ഥികളും അധ്യാപകരും ഉൾപ്പെടെ 100 ഓളം ആളുകൾ പങ്കെടുക്കുന്നു.
കൈയിൽ പ്ലക്കാർഡുകളുമേന്തി ഗാന്ധിയൻ സൂക്തങ്ങൾ ചൊല്ലി രണ്ടു കിലോമീറ്ററോളം നടത്തിയ ഈ ഖാദി യാത്ര റോഡിനിരുവശവും വീക്ഷിച്ച പൊതുജനങ്ങൾക്ക് വേറിട്ട അനുഭവമായി.
രാഷ്ട്രപിതാവ് മഹാത്മാഗാന്ധിയുടെ 154-ആം ജന്മവാർഷികത്തോടനുബന്ധിച്ച് 2023 ഒക്ടോബർ 2-ന് തിരുവനന്തപുരം പട്ടം, ഖാദി, ഗ്രാമവ്യവസായ കമ്മീഷൻ സംസ്ഥാന ഓഫീസിൽ വിപുലമായ പരിപാടികൾ സംഘടിപ്പിച്ചു.
പരിപാടിയിൽ കെവിഐസി ഭാരവാഹികൾക്കൊപ്പം വിവിധ സ്കൂളുകളിലെ വിദ്യാർത്ഥികളും അധ്യാപകരും പങ്കെടുത്തു. ഗാന്ധി ചിത്രത്തിന് മുന്പില് ഭദ്രദീപം കൊളുത്തി പുഷ്പാര്ച്ചന നടത്തിയ ശേഷം സംസ്ഥാന ഡയറക്ടർ ശ്രീ. സി.ജി. ആണ്ടവർ കെവിഐസി സംസ്ഥാന ഓഫീസിലെ എല്ലാ ഉദ്യോഗസ്ഥർക്കും സമഗ്രതാ പ്രതിജ്ഞ ചൊല്ലിക്കൊടുക്കുകയും തിരുവനന്തപുരം കെവിഐസി സംസ്ഥാന ഓഫീസിൽ നടന്ന ഗാന്ധിജയന്തി ആഘോഷത്തിന്റെ ഉദ്ഘാടന ചടങ്ങിൽ അധ്യക്ഷത വഹിക്കുകയും ചെയ്തു.
പ്രശസ്ത സ്വാതന്ത്ര്യ സമര സേനാനി ഗാന്ധിയൻ സദാനന്ദൻ ഗാന്ധിജയന്തി ആഘോഷത്തിന്റെ ഉദ്ഘാടന ചടങ്ങിൽ മുഖ്യാതിഥിയായി പങ്കെടുത്ത് ഗാന്ധിജിയുടെ ജീവിതയാത്രയെക്കുറിച്ചും ഇന്ത്യൻ സ്വാതന്ത്ര്യ സമരത്തിലും ഇന്ത്യൻ സ്വാതന്ത്ര്യത്തിലും അദ്ദേഹം വഹിച്ച നിർണായക പങ്കിനെക്കുറിച്ച് സംസാരിച്ചു. തുടർന്ന് അധ്യക്ഷ പ്രസംഗത്തിനു ശേഷം ഡയറക്ടർ ശ്രീ. സി.ജി. ആണ്ടവർ മുഖ്യാതിഥിയെയും പരിപാടിയുടെ പ്രത്യേക ക്ഷണിതാക്കളെയും ആദരിച്ചു.
മുതിർന്ന ഖാദി ആര്ട്ടിസാന് ശ്രീമതി. സുഭദ്ര തത്സമയം ചർക്കയിൽ നൂലെടുത്ത് കുട്ടികൾക്ക് വിശദീകരിച്ചുകൊടുത്തു.
അസിസ്റ്റന്റ് ഡയറക്ടർ ശ്രീ.പി. സഞ്ജീവ് പങ്കെടുത്ത എല്ലാവര്ക്കും സ്വാഗതവും അസിസ്റ്റന്റ് ഡയറക്ടർ ശ്രീ. പി.എസ്. ഗണേശൻ നന്ദിയും പറഞ്ഞു.
യോഗത്തിന് ശേഷം ഖാദി യാത്രയും നടത്തി. ഖാദി യാത്രയിൽ വിദ്യാർത്ഥികളും അധ്യാപകരും ഉൾപ്പെടെ 100 ഓളം ആളുകൾ പങ്കെടുക്കുന്നു.
കൈയിൽ പ്ലക്കാർഡുകളുമേന്തി ഗാന്ധിയൻ സൂക്തങ്ങൾ ചൊല്ലി രണ്ടു കിലോമീറ്ററോളം നടത്തിയ ഈ ഖാദി യാത്ര റോഡിനിരുവശവും വീക്ഷിച്ച പൊതുജനങ്ങൾക്ക് വേറിട്ട അനുഭവമായി.
--NS--
(Visitor Counter : 44
നൈപുണ്യ വികസന, സംരംഭക
മന്ത്രാലയം
ലോക്ക്ഡൗണ് കാലയളവില് സേവനം നല്കുന്നതിനായി രാജ്യത്തെ 900ത്തിലേറെ പ്ലംബര്മാരുടെ പട്ടിക തയ്യാറാക്കി ഐ.പി.എസ്.സി
(ന്യൂഡല്ഹി, 22 ഏപ്രില് 2020
കോവിഡ് 10 പ്രതിസന്ധിയുടെ പശ്ചാത്തലത്തില് അവശ്യസേവനത്തിന് പ്ലംബര്മാരുടെ സേവനം പ്രയോജനപ്പെടുത്താന് ഇന്ത്യന് പ്ലംബിംഗ് സ്കില്സ് കൗണ്സില് കേന്ദ്ര നൈപുണ്യവികസന-സംരഭകത്വ മന്ത്രാലയത്തിന്റെ ആഭിമുഖ്യത്തില് നടപ്പാക്കുന്ന സ്കില് ഇന്ത്യ പദ്ധതിയുമായി ചേര്ന്ന് പ്രവര്ത്തിക്കുന്നു. ലോക്ക് ഡൗണ് കാലയളവിലെ അവശ്യഘട്ടങ്ങളില് സേവനം നല്കുന്നതിനായി രാജ്യത്തെ 900ത്തിലേറെ പ്ലംബര്മാരെ ഉള്പ്പെടുത്തി അസോസിയേഷന് പ്രത്യേക വിവരപട്ടികയും തയാറാക്കി.
രാജ്യത്ത് ആവശ്യക്കാര്ക്ക് സാധനങ്ങളും ഭക്ഷണവും എത്തിച്ചു കൊടുക്കുന്നതിന് നടപടികള് സ്വീകരിക്കണമെന്ന് ഐ.പി.എസ്.സി അംഗീകൃത പരിശീലനസ്ഥാപനങ്ങളോട് ആവശ്യപ്പെട്ടു. രാജ്യത്തെ ഐ.പി.എസ്.സിയുടെ 70 ലേറെ അംഗീകൃത പരിശീലനസ്ഥാപനങ്ങളെ കോവിഡ് നിരീക്ഷണകേന്ദ്രങ്ങളായോ ഭക്ഷണ വിതരണ കേന്ദ്രങ്ങളായോ മാറ്റാന് തീരുമാനിച്ചിട്ടുണ്ട്.
പ്ലംബിംഗ് മേഖലയില് ജോലി ചെയ്യുന്നവര്ക്കായി കോവിഡ് മഹാമാരിയെ പ്രതിരോധിക്കുന്നതിന് പ്രത്യേക മാര്ഗരേഖയും അസോസിയേഷന് പുറത്തിറക്കി. ഐ.പി.എസ്.സിയുടെ പ്രത്യേക സാങ്കേതിക കര്മസേനയാണ് മാര്ഗരേഖക്ക് രൂപം നല്കിയത്.
പ്ലംബിംഗ് പ്രവൃത്തികള് നടത്തുമ്പോള് സാമൂഹ്യഅകലം നിര്ബന്ധമായും പാലിക്കണമെന്ന് മാര്ഗരേഖ അനുശാസിക്കുന്നു. സ്പര്ശശിക്കുന്ന സ്ഥലങ്ങള്, പണിസാധനങ്ങള് എന്നിവ അണുനാശിനി ഉപയോഗിച്ച് ശുചിയാക്കണം. നേരിട്ടു പണം വാങ്ങാതെ അക്കൗണ്ട് കൈമാറ്റം പോലെയുള്ള ഇടപാടുകള്ക്ക് മുന്തൂക്കം നല്കണം. ഒരിക്കല് ഉപയോഗിച്ച സാധനങ്ങള് നശിപ്പിക്കണം. അവശ്യ ഘട്ടങ്ങളില് പ്ലംബിംഗ് സംബന്ധമായ പ്രശ്നങ്ങള് സ്വയം പരിഹരിക്കാന് വീട്ടുടമസ്ഥരെ പരിശീലിപ്പിക്കണം. പിന്നീടുള്ള ആവശ്യങ്ങള്ക്കായി പണി നടത്തിയ സ്ഥലങ്ങളുടെ വിശദാംശങ്ങള് രേഖപ്പെടുത്തി സൂക്ഷിക്കേണ്ടതാണ്.
ഏപ്രില് 15 ന് കേന്ദ്ര ആഭ്യന്തര മന്ത്രാലയം പുറത്തിറക്കിയ ഉത്തരവ് പ്രകാരം ഏപ്രില് 20 മുതല് പ്ലംബര്മാര്ക്ക് പ്രവര്ത്തനാനുമതി നല്കിയിരുന്നു.
ഐ.പി.എസ്.സിയുടെ ശ്രമങ്ങള് അഭിനന്ദനാര്ഹമാണെന്ന് കേന്ദ്ര നൈപുണ്യ വികസന, സംരംഭകത്വ മന്ത്രി ഡോ. മഹേന്ദ്ര നാഥ് പാണ്ഡെ പറഞ്ഞു. കൊറോണ വൈറസിനെതിരായ പോരാട്ടത്തിന് ഇത് ശക്തി പകരുമെന്നും അദ്ദേഹം വ്യക്തമാക്കി.